stanford-oval/wikipedia huggingface dataset:
วาโรตะพีเพิล
สมาชิก > "Jibun no Iro"

ทีมเอ็น: Azuma Yuki, Koga Narumi, Tanigawa Airi, Hayashi Momoka, Mita Mao
ทีมเอ็ม: Ishida Yuumi, Uno Mizuki, Nishizawa Rurina
ทีมบีทู: Jo Eriko, Murase Sae, Yagura Fuuko
สมาชิก > "Doko ka de Kiss wo"

ทีมเอ็น: Azuma Yuki, Ichikawa Miori, Umeyama Cocona, Kusaka Konomi, Koga Narumi, Kojima Karin, Tanigawa Airi, Naiki Kokoro, Hayashi Momoka, Hori Shion, Hongou Yuzuha, Matsumura Megumi, Mizokawa Mirai, Mita Mao, Yamao Rina, Yamamoto Ayaka, Yamamoto Sayaka
สมาชิก > "Hontou no Jibun no Kyokaisen"

ทีมเอ็ม: Ishida Yuumi, Iso Kanae, Iwata Momoka, Uno Mizuki, Odan Mai, Kato Yuuka, Kawakami Chihiro, Kawakami Rena, Shibuya Nagisa, Shiroma Miru, Nakano Reina, Nishizawa Rurina, Yasuda Momone, Yamada Suzu, Yoshida Akari
สมาชิก > "Futsuu no Mizu"

ทีมบีทู: Akashi Natsuko, Ishizuka Akari, Ijiri Anna, Uemura Azusa, Ota Yuuri, Okita Ayaka, Kushiro Rina, Shimizu Rika, Jo Eriko, Jonishi Rei, Takei Sara, Nakagawa Mion, Mizuta Shiori, Murase Sae, Morita Ayaka, Yagura Fuuko
สมาชิก > "Which one"

ทีมเอ็ม: Shibuya Nagisa, Yoshida Akari
ทีมบีทู: Uemura Azusa, Ota Yuuri, Murase Sae
สมาชิก > "Mou Ichido, Hashiridashite Miyou ka?"

ทีมบีทู: Jo Eriko
ฉบับบีเอ็นเคโฟร์ตีเอต

"หัวเราะเซ่" เป็นอัลบั้มที่ 3 ของบีเอ็นเคโฟร์ตีเอต โดยสมาชิกในแต่ละเพลงได้รับการเลือกจาก "งานเป่ายิ้งฉุบเลือกเซ็มบัตสึ บีเอ็นเคโฟร์ตีเอต ประจำปี 2563" และเปิดตัวเมื่อวันที่ 8 มกราคม พ.ศ. 2564
ฉบับบีเอ็นเคโฟร์ตีเอต > รายชื่อเพลง

| ลำดับ | ชื่อเพลง | ทำนอง | คำร้องภาษาไทย | ยาว |
| --- | --- | --- | --- | --- |
| 1. | "หัวเราะเซ่ (Warota People)" (เวอร์ชันคัฟเวอร์ของ "NMB48 - Warota People") | K-WONDER ·  SAS3 ·  APAZZI | เสาวนีย์ กาญจนโอฬารศิริ ·  ดนุภพ โนทยานนท์ ·  พงศ์จักร พิษฐานพร | 3:53 |
| 2. | "เธอนั่นแหละ (Can you...?)" (เพลงประกอบโฆษณา Grab) | ตนุภพ โนทยานนท์ | ตนุภพ โนทยานนท์ | 3:31 |
| 3. | "Ma Ma Milk" (เพลงประกอบโฆษณา Thai-Denmark Milk Land) | ตนุภพ โนทยานนท์ | ตนุภพ โนทยานนท์ | 2:09 |
| 4. | "77 ดินแดนแสนวิเศษ (77 no Suteki na Machi e)" (เวอร์ชันคัฟเวอร์ของ "AKB48 - 47 no Suteki na Machi e") | Sungho ·  ยุอิจิ "มาสะ" โนนากะ | ตนุภพ โนทยานนท์ | 4:58 |
| 5. | "It's Life" (เพลงประกอบภาพยนตร์ BNK48: One Take) | ศรัทธา โรจนกตัญญู | เบนจามิน จุง ทัฟเนล | 3:17 |
| 6. | "It's Me" (เพลงประกอบภาพยนตร์ BNK48: One Take) | ศรัทธา โรจนกตัญญู | เบนจามิน จุง ทัฟเนล | 4:02 |
| 7. | "สายซับ" (เพลงประกอบละคร One Year 365 วัน บ้านฉัน บ้านเธอ) | รัฐ พิฆาตไพรี ·  เผ่าทอง สายเชื้อ | รัฐ พิฆาตไพรี ·  รังสรรค์ ปัญญาใจ | 3:07 |
| 8. | "มปร." (เพลงประกอบละคร One Year 365 วัน บ้านฉัน บ้านเธอ) | รัฐ พิฆาตไพรี | รังสรรค์ ปัญญาใจ · รัฐ พิฆาตไพรี | 3:58 |
| 9. | "High Tension" (เวอร์ชันคัฟเวอร์ของ "AKB48 - High Tension") | ซาโทริ ชิราอิชิ ·  ฮิโรชิ ซาซากิ | พงศ์จักร พิษฐานพร | 3:45 |
| 10. | "โดดดิด่ง" (เพลงประกอบภาพยนตร์ ไทบ้าน x BNK48 จากใจผู้สาวคนนี้) | (จินนี่ ภูไท) สุจิน กุลชนะรงค์ | (ยุ้ย) มานะศักดิ์ หงษ์คำชัย | 5:08 |
| 11. | "จากใจผู้สาวคนนี้" (เพลงประกอบภาพยนตร์ ไทบ้าน x BNK48 จากใจผู้สาวคนนี้) | (จินนี่ ภูไท) สุจิน กุลชนะรงค์ | (แจ๋ม) พลอยไพลิน แววศรี | 4:30 |
| 12. | "Heavy Rotation" (เวอร์ชันคัฟเวอร์ของ "AKB48 - Heavy Rotation") | โย ยามาซากิ ·  ยูสึเกะ ทานากะ | พงศ์จักร พิษฐานพร ·  ตนุภพ โนทนานนท์ | 4:42 |
| 13. | "วิ่งไปสิ...เพนกวิน (Hashire! Penguin)" (เวอร์ชันคัฟเวอร์ของ "AKB48 - Hashire! Penguin") | เท็ตซึโระ โอดะ ·  ยุอิจิ "มาสะ" โนนากะ | ประภพ ชมถาวร | 3:59 |
| 14. | "วิ้งค์ 3 ครั้ง (Wink wa Sankai)" (เวอร์ชันคัฟเวอร์ของ "HKT48 - Wink wa Sankai") | Truly Truth ·  ยุอิจิ "มาสะ" โนนากะ | กฤษติกร พรสาธิต | 4:13 |
| 15. | "หัวเราะเซ่ (Warota People) (off vocal ver.)" |   |   | 3:53 |
| 16. | "เธอนั่นแหละ (Can you...?) (off vocal ver.)" |   |   | 3:31 |
| 17. | "Ma Ma Milk (off vocal ver.)" |   |   | 2:09 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 1:05:33 |
ฉบับบีเอ็นเคโฟร์ตีเอต > สมาชิก

หมายเหตุ: รายชื่อดังต่อไปนี้คือสมาชิกที่ร่วมแสดงในแต่ละเพลง สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ (สถานะทีม ณ วันวางจำหน่ายซิงเกิล)
ฉบับบีเอ็นเคโฟร์ตีเอต > สมาชิก > หัวเราะเซ่ (Warota People)

ทีมบีทรี : เฌอปราง อารีย์กุล, เจนนิษฐ์ โอ่ประเสริฐ, วฑูศิริ ภูวปัญญาสิริ, รชยา ทัพพ์คุณานนต์, กวิสรา สิงห์ปลอด, ปัญสิกรณ์ ติยะกร, วีรยา จาง
ทีมเอ็นไฟว์ : ณัฐกุล พิมพ์ธงชัยกุล, ชัญญาภัค นุ่มประสพ, พัศชนันท์ เจียจิรโชติ
เค็งคิวเซย์ : พาขวัญ น้อยใจบุญ
ซีจีเอ็มโฟร์ตีเอต เค็งคิวเซย์ : เคียล่า ซื่อหยุน คู, ชยานันท์ เจ็ดพี่น้องร่วมใจ, ณัฐริกา บุญตั๋ว, ณิชารีย์ สังขทัต ณ อยุธยา, ชุติปภา รัตนกรญาณวุฒิ
ฉบับบีเอ็นเคโฟร์ตีเอต > สมาชิก > เธอนั่นแหละ (Can you...?)

ทีมบีทรี : เฌอปราง อารีย์กุล, เจนนิษฐ์ โอ่ประเสริฐ, กุลจิราณัฐ อินทรศิลป์, ณัฐรุจา ชุติวรรณโสภณ, กานต์ธีรา วัชรทัศนกุล, ปัญสิกรณ์ ติยะกร, วีรยา จาง
ทีมเอ็นไฟว์ : ณัฐทิชา จันทรวารีเลขา, นันท์นภัส เลิศนามเชิดสกุล, พิมรภัส ผดุงวัฒนะโชค, แพรวา สุธรรมพงษ์, มิลิน ดอกเทียน, พัศชนันท์ เจียจิรโชติ, สิริการย์ ชินวัชร์สุวรรณ, จิรดาภา อินทจักร, อิสราภา ธวัชภักดี
ฉบับบีเอ็นเคโฟร์ตีเอต > สมาชิก > Ma Ma Milk

ทีมบีทรี : เฌอปราง อารีย์กุล, กุลจิราณัฐ อินทรศิลป์, รชยา ทัพพ์คุณานนต์, วีรยา จาง
ทีมเอ็นไฟว์ : จณิสตา ตันศิริ, ณัฐกุล พิมพ์ธงชัยกุล, นันท์นภัส เลิศนามเชิดสกุล, พิมรภัส ผดุงวัฒนะโชค, แพรวา สุธรรมพงษ์, สิริการย์ ชินวัชร์สุวรรณ, จิรดาภา อินทจักร, อิสราภา ธวัชภักดี
เขตปกครองตนเองชนชาติอาข่าและอี๋ หงเหอ

แผนที่มณฑลยูนนานแสดงที่ตั้ง เขตปกครองตนเองชนชาติอาข่าและอี๋ หงเหอ
เขตปกครองตนเองชนชาติอาข่าและอี๋ หงเหอ (จีน: 红河哈尼族彝族自治州; พินอิน: Hónghé Hānízú Yízú Zìzhìzhōu หงเหอฮาหนีจู๋อี๋จู๋จื้อจื้อโจว)  คือหนึ่งในจังหวัดปกครองตนเองของมณฑลยูนนาน ประเทศจีน มีพื้นที่ทั้งหมดประมาณ 32.929 ตร. กม. ประชากร 4,130,463 คน  ความหนาแน่น 125.44 คน / ตร. ม. (ข้อมูลปี 2543)
ชนเผ่า

จำนวนประชากรแบ่งตามชนเผ่า เมื่อปี พ.ศ. 2543
| เชื้อชาติ | จำนวน | ร้อยละ |
| --- | --- | --- |

| ฮั่น | 1,830,245 | 44.31% |
| อี๋ | 973,732 | 23.57% |
| อาข่า | 685,727 | 16.6% |
| ม้ง | 274,147 | 6.64% |
| จ้วง | 99,132 | 2.4% |
| ไท | 98,164 | 2.38% |
| เย้า | 76,947 | 1.86% |
| หุย | 68,033 | 1.65% |
| ล่าหู่ | 9,900 | 0.24% |
| ไป๋ | 4,161 | 0.1% |
| Buyei | 3,736 | 0.09% |
| มองโกล | 1,214 | 0.03% |
| Tu | 835 | 0.02% |
| เผ่าพันธุ์ที่ยังมิได้แบ่งแยก | 828 | 0.02% |
| อื่นๆ | 3,662 | 0.09% |
เควก

เควก อาจหมายถึง
เควก (วงดนตรี) วงดนตรีสัญชาติไทย
เควก (วิดีโอเกม) วิดีโอเกมประเภทเกมยิงมุมมองบุคคลที่หนึ่ง
เควก (วิดีโอเกมซีรีส์), วิดีโอเกมแฟรนไซส์
เควกเอนจิน, เกมเอนจินโดยไอดีซอฟต์แวร์
อาทิตย์ บุตรจินดา

| ข้อมูลส่วนตัว |
| --- | --- | --- | --- |
ชื่อเต็ม:  อาทิตย์ บุตรจินดา
วันเกิด:  7 สิงหาคม พ.ศ. 2537 (30 ปี)
สถานที่เกิด:  จังหวัดกาฬสินธุ์ ประเทศไทย
ส่วนสูง:  1.85 m (6 ft 1 in)
ตำแหน่ง:  กองหน้า
ข้อมูลสโมสร
สโมสรปัจจุบัน:  ระยอง (ยืมตัว)
หมายเลข:  29
สโมสรเยาวชน
2553–2554:  แอสไปร์อะคาเดมี
สโมสรอาชีพ*
| ปี |  ทีม |  ลงเล่น |  (ประตู) |
| 2555–2560 |  บุรีรัมย์ ยูไนเต็ด |  3 |  (0) |
| 2557 |  → สุรินทร์ ซิตี้ (ยืมตัว) |  25 |  (5) |
| 2558 |  → พิจิตร (ยืมตัว) |  30 |  (10) |
| 2559 |  → ชัยนาท ฮอร์นบิล (ยืมตัว) |  16 |  (1) |
| 2561–2563 |  การท่าเรือ |  30 |  (5) |
| 2562 |  → ชลบุรี เอฟซี (ยืมตัว) |  4 |  (0) |
| 2563 |  → โปลิศ เทโร (ยืมตัว) |  22 |  (4) |
| 2564–2565 |  โปลิศ เทโร |  24 |  (4) |
| 2565– |  บุรีรัมย์ ยูไนเต็ด |  19 |  (1) |
| 2567 |  → พีที ประจวบ เอฟซี (ยืมตัว) |  8 |  (0) |
| 2567– |  → ระยอง เอฟซี (ยืมตัว) |  0 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 4 กรกฏาคม 2567
อาทิตย์ บุตรจินดา เป็นนักฟุตบอลชาวไทย ปัจจุบันลงเล่นในตำแหน่งกองหน้า ให้กับระยอง เอฟซี ในไทยลีก
อาทิตย์ ลงเล่นฟุตบอลอาชีพครั้งแรกกับ บุรีรัมย์ ยูไนเต็ด ในปี พ.ศ. 2555 ก่อนถูกปล่อยยืมให้กับสุรินทร์ ซิตี้ พิจิตร ชัยนาท ฮอร์นบิล ในช่วงปี พ.ศ. 2557–2559 ทีมละ 1 ปี ตามลำดับ ในปี พ.ศ. 2560 เขาได้ย้ายเข้าร่วมทีมการท่าเรือก่อนถูกปล่อยยืมให้กับชลบุรี ในช่วงกลางปี พ.ศ. 2562 และโปลิศ เทโร ในช่วงต้นปี พ.ศ. 2563 และในเดือนสิงหาคม พ.ศ. 2565 เขาได้ย้ายกลับสู่บุรีรัมย์อีกครั้งหนึ่ง
สโมสรอาชีพ > การท่าเรือ

ในวันที่ 29 ธันวาคม พ.ศ. 2560 อาทิตย์ได้ย้ายมาร่วมทีมการท่าเรืออย่างเป็นทางการ ต่อมาในวันที่ 11 มีนาคม พ.ศ. 2561 อาทิตย์ทำประตูแรกในนามสโมสรในเกมลีกนัดที่การท่าเรือเปิดบ้านเอาชนะอุบล ยูไนเต็ด ไปได้ 1–0 ต่อมาในวันที่ 9 กันยายน พ.ศ. 2561 อาทิตย์ทำประตูที่ 2 ในลีกในนัดที่การท่าเรือเปิดบ้านเสมอชัยนาท ฮอร์นบิล 1–1
สโมสรอาชีพ > กลับสู่บุรีรัมย์ ยูไนเต็ด

ในเดือนสิงหาคม พ.ศ. 2565 อาทิตย์ได้ย้ายกลับสู่บุรีรัมย์ ยูไนเต็ดอีกครั้ง โดยเขาเซ็นสัญญากับสโมสร 4 ปี และได้ลงเล่นนัดแรกให้แก่สโมสรเมื่อวันที่ 13 สิงหาคม พ.ศ. 2565 ในฐานะตัวสำรองในนัดเปิดฤดูกาลไทยลีก ฤดูกาล 2565–66 ที่ทีมบุกไปเอาชนะนครราชสีมา มาสด้าที่สนามกีฬาเฉลิมพระเกียรติ 80 พรรษา 5 ธันวา 2550 2–1 ต่อมาในวันที่ 2 พฤศจิกายน พ.ศ. 2565 การแข่งขันช้าง เอฟเอคัพ 2565–66 รอบ 64 ทีมสุดท้าย เขาทำประตูช่วยให้ทีมเปิดบ้านเอาชนะสมุทรปราการ ซิตี้ 5–1 ผ่านเข้าสู่รอบ 32 ทีมสุดท้ายได้สำเร็จ ต่อมาในวันที่ 7 พฤษภาคม พ.ศ. 2566 เขาทำประตูแรกในไทยลีก ฤดูกาล 2565–66 ช่วยให้ทีมบุกไปเสมอกับราชบุรีที่ดรากอนโซลาร์พาร์ก 1–1
สถิติอาชีพ > สโมสร

| สโมสร | ฤดูกาล | ลีก> ระดับ | ลีก> ลงเล่น | ลีก> ประตู | เอฟเอคัพ> ลงเล่น | เอฟเอคัพ> ประตู | ลีกคัพ> ลงเล่น | ลีกคัพ> ประตู | เอเชีย> ลงเล่น | เอเชีย> ประตู | อื่น ๆ> ลงเล่น | อื่น ๆ> ประตู | ทั้งหมด> ลงเล่น | ทั้งหมด> ประตู |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| บุรีรัมย์ ยูไนเต็ด | 2565–66 | ไทยลีก | 13 | 1 | 3 | 1 | 3 | 0 | 0 | 0 | 0 | 0 | 19 | 2 |
เกียรติประวัติ

ไทยลีก: 2565–66
ไทยเอฟเอคัพ
ไทยลีกคัพ: 2565–66
แหล่งข้อมูลอื่น

ข้อมูลของ อาทิตย์ บุตรจินดา ที่ ซ็อกเกอร์เวย์
อินสตาแกรม
| ด ค กผู้เล่นชุดปัจจุบันของสโมสรฟุตบอลระยอง  |
| --- | --- |
 1 กรกฎ  2 ณภัทร  3 ยอดรัก  4 คาตาโนะ  5 วสุศิวกิจ  6 ลวีนโมออง  8 จักรี  10 ชูลาปา  13 กานต์พิชชา  15 กิตติพงศ์  16 อุเทน  21 ศาสตรา  22 เอกชัย  24 ศิวกร  26 ภาณุพงศ์  30 กีรติ  31 เทพพิทักษ์  34 จักรี  36 สหรัฐ  42 กัลญาร์ดู  46 นพคุณ  55 สุวัฒน์  89 ภาณุเดช  99 อภิวัฒน์  หัวหน้าผู้ฝึกสอน: ปาร์เรย์รา
อดอลฟัส แคมบริดจ์ มาร์ควิสที่ 1 แห่งแคมบริดจ์

อดอลฟัส เคมบริดจ์ มาร์ควิสที่ 1 แห่งเคมบริดจ์ (Adolphus Cambridge, 1st Marquess of Cambridge; พระอิสริยยศเดิม เจ้าชายอดอลฟัสแห่งเท็ค (Prince Adolphus of Teck) ต่อมาคือ ดยุกแห่งเท็ค; อดอลฟัส ชาร์ลส์ อเล็กซานเดอร์ อัลเบิร์ต เอ็ดเวิร์ด จอร์จ ฟิลิป หลุยส์ ลาดิสเลาส์; 13 สิงหาคม ค.ศ. 1868 - 24 ตุลาคม ค.ศ. 1927) ทรงเป็นสมาชิกพระองค์หนึ่งในพระราชวงศ์อังกฤษและเป็นพระอนุชาในสมเด็จพระราชินีแมรี พระมเหสีในสมเด็จพระเจ้าจอร์จที่ 5 ในปี ค.ศ. 1900 พระองค์ทรงสืบทอดพระอิสริยยศต่อจากพระชนกเป็นดยุกแห่งเท็ค ภายในราชอาณาจักรเวือร์ทเทิมแบร์ค ต่อมาในปี ค.ศ. 1917 พระองค์ได้ทรงสละฐานันดรศักดิ์เยอรมันทั้งหมดและทรงดำรงพระอิสริยยศใหม่เป็น มาร์ควิสแห่งเคมบริดจ์
พระชนม์ชีพวัยเยาว์

เจ้าชายอดอลฟัสประสูติเมื่อวันที่ 13 สิงหาคม ค.ศ. 1868 ณ พระราชวังเค็นซิงตัน กรุงลอนดอน พระชนกของพระองค์คือ เจ้าชายฟรานซิส ดยุกแห่งเท็ค พระโอรสพระองค์ใหญ่ในดยุกอเล็กซานเดอร์แห่งเวือร์ทเทิมแบร์ค และ คลอดีน เรดีย์ ฟอน คิส-เรเด (ต่อมาได้รับการสถาปนาเป็น เคาน์เตสแห่งโฮเอ็นชไตน์) ส่วนพระชนนีคือ ดัชเชสแห่งเท็ค (พระอิสริยยศเดิม คือ เจ้าหญิงแมรี แอดิเลดแห่งเคมบริดจ์) พระธิดาพระองค์เล็กในเจ้าชายอดอลฟัส ดยุกแห่งเคมบริดจ์ และ เจ้าหญิงออกัสตาแห่งเฮ็สเซิน-คัสเซิล และพระราชนัดดาในสมเด็จพระเจ้าจอร์จที่ 3 เจ้าชายทรงดำรงพระอิสริยยศ เจ้าชายอดอลฟัสแห่งเท็ค (His Serene Highness Prince Adolphus of Teck) ตั้งแต่ประสูติ และด้วยพระนามคริสเตียนที่ติดกันยาวเหยียด จึงทรงเป็นที่รู้จักในหมู่พระญาติว่า "ดอลลี่"
กองทัพอังกฤษ

เจ้าชายอดอลฟัสทรงเป็นทหารม้า ซึ่งเจริญรอยตามพระชนก ทั้งพระอัยกาและพระมาตุลา พระองค์ได้รับการศึกษาที่วิทยาลัยเวลลิงตัน ก่อนที่จะทรงเข้าศึกษาต่อในโรงเรียนการทหารหลวง ที่เมืองแซนด์เฮิร์สต์ เมื่อพระชนมายุ 19 พรรษา พระองค์ทรงเข้าร่วมกองพันแลนเซอร์ที่ 17 ซึ่งเป็นกองพันทหารสังกัดของ เจ้าชายจอร์จ ดยุกแห่งแคมบริดจ์ พระมาตุลา ที่ทรงเป็นผู้บัญชาการทหารสูงสุดแห่งกองทัพอังกฤษระหว่างปี ค.ศ. 1856 - ค.ศ. 1895 ต่อมาในปี ค.ศ. 1894 พระองค์ทรงย้ายไปยังกองพันทหารกู้ภัยที่ 1
อภิเษกสมรส

เจ้าชายอดอลฟัสแห่งเท็คอภิเษกสมรสเมื่อวันที่ 12 กุมภาพันธ์ ค.ศ. 1894 ณ คฤหาสน์อีตันฮอลล์ เมืองเชสเชียร์ กับ เลดี มาร์กาเร็ต อีฟลีน กรอสเวเนอร์ (9 เมษายน ค.ศ. 1873 -  27 มีนาคม ค.ศ. 1929) ธิดาคนที่สามของฮิวจ์ กรอสเวเนอร์ ดยุกที่ 1 แห่งเวสต์มินส์เตอร์ และมีพระโอรสและธิดาสี่พระองค์ ดังนี้
เจ้าชายจอร์จแห่งเท็ค (จอร์จ ฟรานซิส ฮิวจ์; 11 ตุลาคม ค.ศ. 1895 - 16 เมษายน ค.ศ. 1981)
ทรงสละฐานันดรศักดิ์เยอรมันเมื่อวันที่ 14 กรกฎาคม ค.ศ. 1917 และดำรงพระอิสริยยศ เอิร์ลแห่งเอลแธม เมื่อวันที่ 16 กรกฎาคม ค.ศ. 1917
ทรงดำรงพระอิสริยยศเป็น มาร์ควิสที่ 2 แห่งเคมบริดจ์ เอิร์ลแห่งเอลแธม และไวเคานต์นอร์ธอมเลอร์ตัน เมื่อวันที่ 24 ตุลาคม ค.ศ. 1927
อภิเษกสมรสเมื่อวันที่ 10 เมษายน ค.ศ. 1923 ณ เมืองวูดเฮาส์ มณฑลเลสเตอร์ไชร์ กับ โดโรธี อิซาเบล เฮสติงส์ (18 เมษายน ค.ศ. 1899 - 1 เมษายน ค.ศ. 1988)
เจ้าหญิงแมรีแห่งเท็ค (วิกตอเรีย คอนสแตนซ์ แมรี; 12 มิถุนายน ค.ศ. 1897 - 23 มิถุนายน ค.ศ. 1987)
ทรงสละฐานันดรศักดิ์เยอรมันเมื่อวันที่ 14 กรกฎาคม ค.ศ. 1917 และเปลี่ยนพระนามเป็น เลดี แมรี เคมบริดจ์ เมื่อวันที่ 16 กรกฎาคม ค.ศ. 1917
อภิเษกสมรสเมื่อวันที่ 14 มิถุนายน ค.ศ. 1923 ณ กรุงลอนดอน กับ เฮนรี ฮิวจ์ อาร์เธอร์ ฟิตซ์รอย ซอเมอร์เซ็ต (4 เมษายน ค.ศ. 1900 - 5 กุมภาพันธ์ ค.ศ. 1984) มีบรรดาศักดิ์ต่อจากบิดาเป็น ดยุกที่ 10 แห่งโบฟอร์ต มาร์ควิสแห่งวอร์สเตอร์ เอิร์ลแห่งเกล็นมอร์แกน ในวันที่ 27 พฤศจิกายน ค.ศ. 1924
เจ้าหญิงเฮเลนาแห่งเท็ค (เฮเลนา ฟรานเซส ออกัสตา; 23 ตุลาคม ค.ศ. 1899 - 22 ธันวาคม ค.ศ. 1969)
ทรงสละฐานันดรศักดิ์เยอรมันเมื่อวันที่ 14 กรกฎาคม ค.ศ. 1917 และเปลี่ยนพระนามเป็น เลดี เฮเลนา แคมบริดจ์ เมื่อวันที่ 16 กรกฎาคม ค.ศ. 1917
อภิเษกสมรสเมื่อวันที่ 2 กันยายน ค.ศ. 1919 ณ ปราสาทวินด์เซอร์ กับ จอห์น อีฟลีน กิบส์ (22 ธันวาคม ค.ศ. 1879 - 11 ตุลาคม ค.ศ. 1932)
เจ้าชายเฟรเดอริคแห่งเท็ค (เฟรเดอริค ชาร์ลส์ เอ็ดเวิร์ด; 24 กันยายน ค.ศ. 1907 - 15 พฤษภาคม ค.ศ. 1940)
ทรงสละฐานันดรศักดิ์เยอรมันในวันที่ 14 กรกฎาคม ค.ศ. 1917 และเปลี่ยนพระนามเป็น ลอร์ด เฟรเดอริค เคมบริดจ์ วันที่ 16 กรกฎาคม ค.ศ. 1917
ดยุกแห่งเท็ค

ในวันที่ 21 มกราคม ค.ศ. 1900 เจ้าชายอดอลฟัสทรงดำรงพระอิสริยยศเป็น ดยุกแห่งเท็ค หลังจากการสิ้นพระชนม์ของพระชนก
ดยุกพระองค์ใหม่ทรงปฏิบัติราชการในกองพันของพระองค์ในช่วงสงครามบัวร์และช่วงเวลาหนึ่งได้ทรงเป็นทหารขนส่งในกองพันทหารม้ารักษาวัง จากนั้นได้ทรงเป็นผู้ช่วยทูตทหารของอังกฤษประจำกรุงเวียนนาตั้งแต่ปี ค.ศ. 1904 - ค.ศ. 1910 และทรงเกษียณในตำแหน่งพันโท ในช่วงการเกิดสงครามโลกครั้งที่ 1 พระองค์ทรงกลับมาปฏิบัติราชการอีกครั้ง โดยเป็นเลขานุการทหารชั่วคราวในกระทรวงการสงคราม และต่อมาทรงเป็นเลขานุการทหารของผู้บัญชาการสูงสุดของกองกำลังปฏิบัติการทางทหารของอังกฤษ (British Expeditionary Forces หรือ B.E.F.) ณ ประเทศฝรั่งเศส ในตำแหน่งพลจัตวา
ดยุกแห่งเท็คทรงได้รับพระราชทานเครื่องราชอิสริยาภรณ์ราชวิกตอเรีย ชั้นที่ 2 (Knight Commander of the Royal Victorian Order หรือ K.C.V.O.) เมื่อปี ค.ศ. 1897 และเลื่อนขั้นขึ้นเป็นชั้นที่ 1 (Knight Grand Cross หรือ G.C.V.O.) เมื่อปี  ค.ศ. 1900 ทรงได้รับเครื่องราชอิสริยาภรณ์อันทรงเกียรติแห่งบาธ ชั้นที่ 1 (Knight Grand Cross of the Most Honorable Order of the Bath หรือ G.C.B.) ในปี ค.ศ. 1911 และถึงแม้ว่าพระองค์จะทรงได้รับการยกย่องว่าเป็น "เจ้าชายทหาร" ในช่วงที่ยังทรงพระชนม์ชีพอยู่ แต่เอกสารต่างๆ ที่ออกมาในปี ค.ศ. 1998 ทำให้การยกย่องดังกล่าวอ่อนลงไปทันที เนื่องจากพระองค์ทรงพบกับคณะแพทย์ของกองทัพอย่างต่อเนื่องเพื่อขอลาป่วย
ในปี ค.ศ. 1911 สมเด็จพระเจ้าจอร์จที่ 5 ซึ่งเป็นพระเชษฐภรรดา ได้พระราชทานฐานันดรศักดิ์ชั้น His Highess กับพระองค์เพื่อเป็นของขวัญสำหรับงานพระราชพิธีบรมราชาภิเษก
มาร์ควิสแห่งเคมบริดจ์

ในช่วงสงครามโลกครั้งที่ 1 ความรู้สึกต่อต้านชาวเยอรมันในสหราชอาณาจักร ทำให้สมเด็จพระเจ้าจอร์จที่ 5 พระเชษฐภรรดาในเจ้าชายอดอลฟัส ทรงเปลี่ยนชื่อราชวงศ์ที่ฟังดูเป็นเยอรมันจากราชวงศ์ซัคเซิน-โคบวร์คและโกทา มาเป็นชื่อที่ฟังดูเป็นอังกฤษคือ ราชวงศ์วินด์เซอร์ นอกจากนั้นพระองค์ยังทรงสละฐานันดรศักดิ์เยอรมันทั้งหมดของพระองค์และสมาชิกในพระราชวงศ์อังกฤษทุกพระองค์ ซึ่งมีสัญชาติเป็นอังกฤษออกทั้งหมดอีกด้วย
ในการตอบสนองต่อสิ่งดังกล่าว เจ้าชายอดอลฟัสจึงได้ทรงสละพระอิสริยยศดยุกแห่งเท็คในราชอาณาจักรเวือร์ทเทิมอลร์ค และฐานันดรศักดิ์ Highness พร้อมกับเจ้าชายอเล็กซานเดอร์แห่งเท็ค พระอนุชา ตามพระราชกฤษฎีกาประกาศจากพระเจ้าอยู่หัว ลงวันที่ 14 กรกฎาคม ค.ศ. 1917 และทรงใช้ราชสกุล "เคมบริดจ์" ตามพระอิสริยยศของเจ้าชายอดอลฟัส ดยุกแห่งเคมบริดจ์ พระอัยกา
หลังจากนั้นพระองค์ทรงได้รับการสถาปนาเป็น มาร์ควิสแห่งเคมบริดจ์ เอิร์ลแห่งเอลแธม และไวเคานต์นอร์ธัลเลอร์ตัน (Marquess of Cambridge, Earl of Eltham and Viscount Northallerton) ตามบรรดาศักดิ์ขุนนางแห่งสหราชอาณาจักร พระโอรสพระองค์ใหญ่มีพระอิสริยยศเป็น เอิร์ลแห่งเอลแธม ส่วนพระโอรสและธิดาพระองค์อื่นทรงเป็น ลอร์ด/เลดี้ (พระนามคริสเตียน) แคมบริดจ์
มาร์ควิสแห่งเคมบริดจ์สิ้นพระชนม์วันที่ 24 ตุลาคม ค.ศ. 1927 ณ คฤหาสน์แช็ตตันฮอลล์ เมืองชรูว์สเบอรี ขณะมีพระชนมายุ 59 พรรษา 2 เดือน 11 วัน เอิร์ลแห่งเอลแธม พระโอรสพระองค์ใหญ่ทรงสืบต่อพระอิสริยยศเป็น มาร์ควิสที่ 2 แห่งเคมบริดจ์
พระอิสริยยศ

ค.ศ. 1868 - ค.ศ. 1900: เจ้าชายอดอลฟัสแห่งเท็ค (His Serene Highness Prince Adolphus of Teck)
ค.ศ. 1900 - ค.ศ. 1911: ดยุกแห่งเท็ค (His Serene Highness The Duke of Teck)
ค.ศ. 1911 - ค.ศ. 1917: ดยุกแห่งเท็ค (His Highness The Duke of Teck)
14 - 16 กรกฎาคม ค.ศ. 1917: เซอร์ อดอลฟัส เคมบริดจ์ (Sir Adolphus Cambridge)
ค.ศ. 1917 - ค.ศ. 1927: มาร์ควิสแห่งเคมบริดจ์ (The Most Honourable The Marquess of Cambridge)
ราชตระกูล

| 0 | 1 | 2 | 3 |
| --- | --- | --- | --- |

| อดอลฟัส แคมบริดจ์   มาร์ควิสที่ 1 แห่งแคมบริดจ์ | พระชนก: ฟรานซิส ดยุคแห่งเท็ค | พระอัยกาฝ่ายพระชนก: ดยุคอเล็กซานเดอร์แห่งเวือร์ทเท็มแบร์ก | พระปัยกาฝ่ายพระชนก: ดยุคหลุยส์แห่งเวือร์ทเท็มแบร์ก |
| อดอลฟัส แคมบริดจ์   มาร์ควิสที่ 1 แห่งแคมบริดจ์ | พระชนก: ฟรานซิส ดยุคแห่งเท็ค | พระอัยกาฝ่ายพระชนก: ดยุคอเล็กซานเดอร์แห่งเวือร์ทเท็มแบร์ก | พระปัยยิกาฝ่ายพระชนก: เฮนเรียตตาแห่งนัสเซา-ไวล์บูร์ก |
| อดอลฟัส แคมบริดจ์   มาร์ควิสที่ 1 แห่งแคมบริดจ์ | พระชนก: ฟรานซิส ดยุคแห่งเท็ค | พระอัยยิกาฝ่ายพระชนก: คลอดีน เรดีย์ เด คิส-เรเดอ | พระปัยกาฝ่ายพระชนก: เคานท์ เรดีย์ ฟอน คิส-เรเดอ |
| อดอลฟัส แคมบริดจ์   มาร์ควิสที่ 1 แห่งแคมบริดจ์ | พระชนก: ฟรานซิส ดยุคแห่งเท็ค | พระอัยยิกาฝ่ายพระชนก: คลอดีน เรดีย์ เด คิส-เรเดอ | พระปัยยิกาฝ่ายพระชนก: บารอนเนส แอ็กเนส อิงก์เซดี ฟอน นากี-วารัด |
| อดอลฟัส แคมบริดจ์   มาร์ควิสที่ 1 แห่งแคมบริดจ์ | พระชนนี: แมรี อเดเลดแห่งแคมบริดจ์ | พระอัยกาฝ่ายพระชนนี: อดอลฟัส ดยุคแห่งแคมบริดจ์ | พระปัยกาฝ่ายพระชนนี: จอร์จที่ 3 แห่งสหราชอาณาจักร |
| อดอลฟัส แคมบริดจ์   มาร์ควิสที่ 1 แห่งแคมบริดจ์ | พระชนนี: แมรี อเดเลดแห่งแคมบริดจ์ | พระอัยกาฝ่ายพระชนนี: อดอลฟัส ดยุคแห่งแคมบริดจ์ | พระปัยยิกาฝ่ายพระชนนี: ชาร์ล็อตแห่งเม็คเล็นบูร์ก-สเตรลิตซ์ |
| อดอลฟัส แคมบริดจ์   มาร์ควิสที่ 1 แห่งแคมบริดจ์ | พระชนนี: แมรี อเดเลดแห่งแคมบริดจ์ | พระอัยยิกาฝ่ายพระชนนี: ออกัสตาแห่งเฮสส์-คาสเซิล | พระปัยกาฝ่ายพระชนนี: เจ้าชายฟรีดริชแห่งเฮสส์ |
| อดอลฟัส แคมบริดจ์   มาร์ควิสที่ 1 แห่งแคมบริดจ์ | พระชนนี: แมรี อเดเลดแห่งแคมบริดจ์ | พระอัยยิกาฝ่ายพระชนนี: ออกัสตาแห่งเฮสส์-คาสเซิล | พระปัยยิกาฝ่ายพระชนนี: แคโรลีน โพลีซีนีแห่งนัสเซา-อูซิงเก็น |
เชิงอรรถ

1 2 3  แม่แบบ:LondonGazette
| ก่อนหน้า |  | อดอลฟัส แคมบริดจ์ มาร์ควิสที่ 1 แห่งแคมบริดจ์ |  | ถัดไป |
| --- | --- | --- | --- | --- |
| เจ้าชายฟรานซิส (พ.ศ. 2414 - พ.ศ. 2443) |  | ดยุคแห่งเท็ค  (The Duke of Teck)   (21 มกราคม พ.ศ. 2443 - 14 กรกฎาคม พ.ศ. 2460) |  | สละฐานันดรศักดิ์ (สงครามโลกครั้งที่ 1) |
| สถาปนาขึ้นใหม่  (สงครามโลกครั้งที่ 1) |  | มาร์ควิสแห่งแคมบริดจ์  (The Marquess of Cambridge)   (16 กรกฎาคม พ.ศ. 2460 - 24 ตุลาคม พ.ศ. 2470) |  | จอร์จ แคมบริดจ์  (พ.ศ. 2470 - พ.ศ. 2524) |
อนิเมะ

ดวงตาอนิเมะ
อนิเมะ (ญี่ปุ่น: アニメ; โรมาจิ: Anime; ราชบัณฑิตยสภา: อานิเมะ) หมายถึง สื่อเนื้อหาภาพเคลื่อนไหวที่วาดด้วยมือหรือใช้คอมพิวเตอร์กราฟิกจากประเทศญี่ปุ่น คำว่า อนิเมะ เป็นคำภาษาญี่ปุ่น ที่ดัดแปลงมาจากคำภาษาอังกฤษว่า แอนิเมชัน (animation) ซึ่งมาจากภาษาฝรั่งเศส อานีเม่ (animé) แปลว่าเคลื่อนไหว หรือภาพเคลื่อนไหว แต่ได้กลายความหมายจนเป็นคำเฉพาะของภาษาญี่ปุ่น ที่ใช้สื่อถึงสื่อภาพยนตร์การ์ตูน (Animated media) ทุกรูปแบบ ภายนอกประเทศญี่ปุ่น อนิเมะหมายถึงภาพยนตร์การ์ตูนสัญชาติญี่ปุ่น หรือภาพยนตร์การ์ตูนที่มีลักษณะของเอกลักษณ์ทางศิลปะเหมือนกับภาพยนตร์การ์ตูนที่ผลิตในญี่ปุ่น อนิเมะส่วนใหญ่จะวาดขึ้นด้วยมือ แต่ปัจจุบันมีการนำคอมพิวเตอร์มาช่วยสร้างอนิเมะอย่างแพร่หลาย ส่วนใหญ่แล้ว อนิเมะเป็นสื่อที่สร้างขึ้นเพื่อให้ความบันเทิงเหมือนภาพยนตร์ โดยมีเนื้อเรื่องที่ดัดแปลงมาจากวรรณกรรมประเภทต่าง ๆ ทั้งที่เป็นนวนิยาย หรือจากสื่อหนังสือการ์ตูนมังงะ ซึ่งทำให้อนิเมะมีเนื้อเรื่องที่หลากหลายและครอบคลุมแนววรรณกรรมเกือบทุกประเภท รวมไปถึงประเภทสื่อลามก อนิเมะมักถูกสร้างขึ้นเป็นตอน ๆ เพื่อฉายทางโทรทัศน์เป็นรายสัปดาห์ ส่วนหนึ่งถูกสร้างเป็นภาพยนตร์การ์ตูนเรื่องยาวเพื่อฉายในโรงภาพยนตร์ และอีกส่วนหนึ่งถูกสร้างเป็นตอน ๆ เพื่อขายตรงในรูปแบบดีวีดี วีซีดี หรือวีดิโอ ซึ่งเป็นการทำตอนเฉพาะที่ไม่ได้ออกอากาศ เรียกว่า โอวีเอ (Original Video Animation) และปัจจุบันก็มีเนื้อหาที่เผยแพร่โดยตรงผ่านอินเทอร์เน็ต เรียกว่า ONA (Original Net Animation) ด้วย นอกจากนี้ยังมีอนิเมะที่ถูกนำไปดัดแปลงเป็นละครโทรทัศน์อีกด้วย ปัจจุบันมีจำนวนอนิเมะที่ถูกสร้างในประเทศญี่ปุ่นราว 500 เรื่องต่อปี
ประวัติ

ประเทศญี่ปุ่นเริ่มผลิตภาพยนตร์แอนิเมชันในเชิงพาณิชย์ตั้งแต่ปี ค.ศ. 1917 แต่ภาพลักษณ์ในฐานะสื่อสำหรับเด็กของภาพยนตร์การ์ตูนทำให้การเผยแพร่ยังมีอยู่อย่างจำกัด และแผ่นดินไหวใหญ่ในที่ราบคันโตเมื่อ ปี 1923 ทำให้สตูดิโอและงานในยุคแรกเริ่มถูกทำลายไปเป็นจำนวนมาก. การ์ตูนอนิเมะเรื่องยาวเรื่องแรก คือ โมโมทาโร่ อุมิโนะชินเปอิ (桃太郎 海の神兵) หรือ โมโมทาโร่ ทหารเทพแห่งท้องทะเล ซึ่งถูกสร้างขึ้นโดยราชนาวีของจักรวรรดิ์ญี่ปุ่น ในปี ค.ศ. 1944  เพื่อใช้ในการโฆษณาชวนเชื่อในระหว่างสงคราม. พอถึงยุคหลังสงครามความนิยมในภาพยนตร์แอนิเมชันก็ได้รับการฟื้นฟูเป็นลำดับ. จนกระทั่งในทศวรรศที่ 1960 นักสร้างแอนิเมชันอย่าง เทะซิกะ โอซามุ ได้บุกเบิกเทคนิคในการสร้างภาพยนตร์การ์ตูนในญี่ปุ่น โดยการศึกษาเลียนแบบเทคนิคของนักทำแอนิเมชันของดิสนีย์และคิดหาทางลดความยุ่งยากและค่าใช้จ่ายลง.  ผลงานของโอซามุได้รับความนิยมแพร่หลายไปนอกประเทศญี่ปุ่น และได้รับฉายทั้งในอเมริกาและประเทศในยุโรปหลายเรื่อง. พอถึงปลายปี 1970 ภาพยนตร์การ์ตูนญี่ปุ่นได้พัฒนาลักษณะเฉพาะตัวขึ้นจนสามารถแบ่งแยกออกจากภาพยนตร์การ์ตูนของสหรัฐอเมริกาได้อย่างชัดเจน. ในทศวรรษที่ 1980 อนิเมะได้รับความนิยมกว้างขวางในญี่ปุ่น ทำให้ธุรกิจการสร้างอนิเมะเจริญเติบโตอย่างรวดเร็ว และในทศวรรษที่ 1990 และ 2000 ชื่อเสียงของอนิเมะได้แพร่ขยายไปยังนอกประเทศญี่ปุ่น พร้อม ๆ กับการขยายตัวของตลาดอนิเมะนอกประเทศสำหรับคนที่ชื่นชอบ.
คำศัพท์

"อนิเมะ" (アニメ) เป็นคำย่อของ アニメーション ซึ่งเป็นคำที่ยืมมาจากภาษาอังกฤษ (สังเกตได้ว่าเขียนเป็นคาตากานะ) "แอนิเมชัน" (animation) ซึ่งหมายความถึงภาพยนตร์การ์ตูน คำทั้งสองคำนี้สามารถใช้แทนกันได้ในภาษาญี่ปุ่น อย่างไรก็ดีรูปย่อเป็นที่นิยมใช้มากกว่า คำว่า "อนิเมะ" มีขอบเขตกว้างครอบคลุมภาพยนตร์การ์ตูนทั้งหมด ไม่จำกัดอยู่ที่แนวหรือรูปแบบของภาพยนตร์การ์ตูนใด ๆ
"เจแปนิเมชั่น" (Japanimation) ซึ่งเกิดจากการผสมคำว่า "เจแปน" (Japan) กับ "แอนิเมชั่น" เป็นคำอีกคำที่มีความหมายเหมือน "อนิเมะ" คำนี้นิยมใช้กันมากในทศวรรษที่ 1970 และ 1980 แต่มีคนใช้น้อยลงตั้งแต่ปี 1990 และหมดความนิยมลงก่อนกลางทศวรรษที่ 1990 ในปัจจุบันคำนี้ถูกใช้อยู่แค่ในประเทศญี่ปุ่นเพื่อแบ่งแยกระหว่างภาพยนตร์การ์ตูนทั่ว ๆ ไป (ซึ่งคนญี่ปุ่นเรียกรวม ๆ ว่า "อนิเมะ") และภาพยนตร์การ์ตูนที่ผลิตภายในประเทศ